# Alment om svømning

Svømning er en af de idrætsgrene, der har været dyrket i DHIF's regi, siden forbundet startede. Første forbundsmesterskab blev afholdt i 1973 i Aalborg.

# Klassifikation

Svømmerne er inddelt i 14 handicapklasser (S1-S14).

* + Svømmere med et fysisk handicap er inddelt i 10 klasser (S1-S10) i forhold til deres mulighed for at få fremdrift i vandet. Klasse S1 består af de svømmere, der har de dårligste forudsætninger for at få fremdrift i vandet og klasse S10 består af de svømmere der har de bedste forudsætninger.
	+ Svømmere med et synshandicap er inddelt i 3 klasser (S11-S13): Klasse S11 består af helt blinde svømmere, mens klasse S12 og S13 er svagtseende svømmere.
	+ Svømmere, der er psykisk udviklingshæmmede er indplaceret i klasse 14 (S14).

Ved nationale konkurrencer er svømmerne med fysiske handicaps kun inddelt i tre klasser (F1, F2 og F3), svømmere med et synshandicap i én klasse (B) og svømmere, der er psykisk udviklingshæmmede i én klasse (U)

Ved nationale konkurrencer findes desuden en åben klasse for svømmere med andre mindre handicaps (ÅK).

De fysisk handicappede svømmere er alle klassificerede af en stab af veluddannede læger og fysioterapeuter, så alle svømmere kan konkurrere på lige fod, selvom deres handicap umiddelbart syner vidt forskelligt. Ved klassifikationen måles svømmerens muskelfunktion, koordination, bevægelighed og evt. amputation i de forskellige legemsdele.

Regelsættet, der anvendes i forbindelse med klassifikation, kan findes på IPC Swimming’s hjemmeside: [www.ipcswimming.org.](http://www.ipcswimming.org/)

# Fysiske handicaps

Danske klasser: Internationale klasser:

F1 S1, S2, S3, S4, S5, SB1, SB2, SB3, SB4, SM1, SM2, SM3, SM4

F2 S6, S7, SB5, SB6, SB7, SM5, SM6, SM7

F3 S8, S9, S10, SB8, SB9, SM8, SM9, SM10

Mindstehandicap: F.eks. lettere spasticitet, mindre lammelse i ben, begrænset ledfunktion, amputation under knæet eller fravær af mindst en halv hånd.

# Synshandicap

Danske klasser: Internationale klasser: B S11, S12, S13

Mindstehandicap: Synsrest på mindre end 7/60 og eller et synsfelt på mindre end 20 grader. Synet måles med bedst mulig korrektion.

# Udviklingshæmmede

Danske klasser: Internationale klasser: U S14

Mindstehandicap: modtager særlig tilrettelagt undervisning for udviklings- hæmmede, er i et beskæftigelsestilbud tilrettelagt for psykisk udviklings- hæmmede eller modtager sociale ydelser, fordi den pågældende er psykisk udviklingshæmmet.

# Åben klasse

For svømmere med et handicap, der ikke opfylder mindstehandicapkravet, og svømmere med andre fysiske lidelser f.eks. astma, bronkitis, epilepsi, blødere.

# Almene regler

Der svømmes og afholdes stævner i henhold til det internationale svømmeforbunds (FINA) reglement. FINA's svømmeregler kan findes på FINA’s hjemmeside: [www.fina.org.](http://www.fina.org/) En dansksproget udgave af FINA’s svømmeregler kan findes på Dansk Svømmeunions hjemmeside: [www.svoem.dk.](http://www.svoem.dk/)

# 3.1. Undtagelser i forhold til FINA's svømmeregler

I handicapsvømning gælder de samme svømmeregler, som benyttes ved svømmestævner for svømmere uden handicap (FINA's svømmeregler). I de tilfælde, hvor en svømmer på grund af sit handicap ikke kan overholde reglerne, træder IPC Swimmings Undtagelser til FINA’s svømmeregler i kraft.

Undtagelser i forhold til FINA's svømmeregler kan findes på IPC Swimming’s hjemmeside: [www.ipcswimming.org.](http://www.ipcswimming.org/)

# ldrætsmateriel

**4.1. Hjælpemidler**

Ved nationale stævner, dog ikke Forbundsmesterskaberne og Danish Open, må svømmere benytte de hjælpemidler, der giver dem den nødvendige opdrift for at kunne gennemføre løbene.

Der må ikke benyttes hjælpemidler, der alene benyttes til at give forøget fremdrift.

# Idræts-regler

* 1. **Stævner**

Følgende stævner afholdes i DHIF Svømning regi:

* + - Regionsmesterskaber i hver af de 3 regioner
		- 3 Regionsstævner i hver af de 3 regioner
		- Forbundsmesterskaber
		- Danish Open
		- Danske Mesterskaber
		1. Regionsstævner, Regionsmesterskaber og Forbundsmesterskaber afvikles i et 25-meter eller et 50-meter bassin.

Danish Open og Danske Mesterskaber skal afvikles i et 50-meter bassin. Danske Mesterskaber afholdes sammen med Dansk Svømmeunions Danske Mesterskaber på Langbane. Det er Dansk Svømmeunion, der sørger for at finde et arrangementssted.

* + 1. For at kunne deltage i forbundsmesterskaberne, skal svømmeren have deltaget i mindst 2 regionsstævner. Dispensation fra denne regel kan gives af Regionsudvalget i den Region, hvor svømmere kommer fra i samarbejde med svømmeudvalget.
		2. Ved stævnerne fordeles svømmerne i heats i de enkelte løb på baggrund af deres tilmeldingstider. De langsomste svømmere placeres i første heat og de hurtigste i sidste.

Kun ved Forbundsmesterskaberne og Danish Open er det påkrævet at herrer og damer svømmer i særskilte løb.

* + 1. Hvis en svømmer er tilmeldt i en forkert klasse ved et stævne i DHIF Svømning’s regi er Svømmeudvalget/Regionsudvalget forpligtet til at ændre den pågældendes tilmeldinger så snart fejlen registreres.

# Præmier

* + 1. Ved Forbundsmesterskaberne uddeles medaljer til nr. 1, 2 og 3 i hver klasse i hvert løb.

5.2.1 Ved Regionsmesterskaberne uddeles i udgangspunktet medaljer til nr. 1, 2 og 3 i hver klasse i hvert løb for både herrer og damer. Dog kan det enkelte Regionsudvalg beslutte ikke at uddele medaljer til den sidst placerede svømmer, såfremt, der er mindre end 4 svømmere tilmeldt.

# Danske rekorder

* + 1. De gældende danske rekorder kan ses på DHIF Svømnings hjemmeside: [www.swim.dhif.dk](http://www.swim.dhif.dk/)
		2. Danske rekorder kan sættes ved alle stævner i DHIF Svømnings regi (Se under pkt. 5.1), internationale stævner der afvikles i henhold til IPC Swimmings regelsæt eller ved stævner anmeldt. til Dansk Svømmeunion. Se anmeldte stævner på Dansk Svømmeunions hjemmeside: [www.svoem.dk](http://www.svoem.dk/)
		3. Kun resultater, der er registreret med 3 tider eller elektronisk tid kan anerkendes.
		4. For klasse S1-S13 (klasserne for svømmere med et fysisk handicap eller et synshandicap) gælder det at rekorderne kun kan godkendes såfremt svømmeren har en IPC Swimming godkendt international klassifikation. Godkendte klassifikationer kan ses på IPC Swimmings hjemmeside: [www.ipcswimming.org.](http://www.ipcswimming.org/)
		5. Danske rekorder anmeldes til DHIF Svømnings landstræner, og fremsendes sammen med en kopi af den godkendte resultatliste.